Jana Kobzová

Jana Kobzová (* 1984, Trenčín) je slovenská politologička, poradkyňa prezidentky SR Zuzany Čaputovej pre zahraničnú politiku.

Životopis

Vzdelanie 
V roku 2008 absolvovala štúdium politológie na Filozofickej fakulte Univerzity Komenského v Bratislave a študovala aj Rusko a strednú Áziu na University College London.

Kariéra 
Profesionálne sa venuje regiónu východnej Európy, Ruska a strednej Ázie ako aj politikám Európskej únie. Pracovala v londýnskom think-tanku European Council on Foreign Relations, neskôr v Bruseli v European Endowment for Democracy a konzultačnej spoločnosti Rasmussen Global. Je autorkou niekoľkých odborných štúdií a spoluautorkou knihy Bruselenie valašiek.

Osobný život 
Je manželkou slovenského politika a diplomata Tomáša Valáška.

Referencie 

Osobnosti z Trenčína
Slovenskí politológovia
Poradcovia prezidenta Slovenskej republiky
Absolventi Filozofickej fakulty Univerzity Komenského v Bratislave